พอดีว่าแฟนได้จับอวัยวะเพศชายของตัวเอง ไม่ได้มีการเช็ด และเอานิ้วเข้ามาในอวัยวะเพศเราจนเกือนเสร็จ ไม่นานก็ปัจสาวะ แต่ไม่มีเพศสัมพันธ์กัน พอกลับมาถึงบ้านวันต่อมาปวดหัว มีไข้อ่อนๆ จะมีโอกาศท้องมั้ยคะ ถ้ามีโอกาสเพราะอะไรหรอคะ พอดีเราไม่พร้อมควรกินยาคุมมั้ยคะ
สวัสดีค่ะ การมีเพศสัมพันธ์นั้น หากไม่มีการสอดใส่อวัยวะเพศเข้าไปในช่องคลอดเลยนั้น แทบจะไม่มีโอกาสทำให้เกิดการตั้งครรภ์ได้ โดยน้ำอสุจิที่อยู่ข้างนอก อวัยวะเพศไม่น่าจะสามารถผ่านเข้าไปผสมกับไข่จนทำให้เกิดการตั้งครรภ์ได้ดังนั้นการใช้นิ้วสอดใส่อวัยวะเพศอย่างเดียว โอกาสตั้งครรภ์มีน้อยมากๆ อาการปวดหัว รู้สึกเหมือนมีไข้ไม่ได้เป็นอาการที่บ่งบอกถึงการตั้งครรภ์ ควรลองวัดดูว่ามีไข้เกิน 37.8 องศาจริงหรือไม่ ถ้าใช่ก็ควรไปพบแพทย์เพื่อตรวจหาสาเหตุของไข้เพิ่มเติมจริงๆแล้วไม่น่าจะจำเป็นต้องใช้ยาคุมฉุกเฉิน แต่หากไม่สบายใจมาก หรือนิ้วมีการสอดใส่ลึกมีน้ำอสุจิปนจริงก็อาจจะกินยาได้เช่นกัน สังเกตรอบเดือนหลังจากนี้และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ